Chríochnaigh an cás dlí ar an 12ú Iúil. Ar an 13ú Iúil tháinig an coiste ar ais leis an mbreithiúnas: Neamhchiontach. Má bhí iontas ar ghníomhairí an chine ghoirm, ní raibh iontas ar bith orthu siúd a lean an scéal. Ar dtús, ní raibh fianaise go leor le cruthú gur dúnmharaíodh Trayvon Martin. Ba léir gur throid an bheirt, ach ní raibh an cúisitheoir in ann a chruthú cé a thosaigh an troid nó cé mar a chríochnaigh sé, ach amháin gur scaoileadh urchar marfach. Ní raibh an dara rogha ag an gcoiste, mar sin, nuair nárbh fhéidir leo a bheith cinnte gur dúnmharaíodh éinne, ach Zimmerman a scaoileadh saor.